
RAPORT DE SPECIALITATE
privind aprobarea participarii Municipiului Timisoara  la "Programul privind sprijinirea eficienței energetice și a gestionării inteligente a energiei în infrastructura de iluminat public", aprobarea contractării finanțării, aprobarea întocmirii documentației de achiziție publică pentru procedura de de achiziţie publică Proiect tehnic + Executie şi realizarea lucrărilor, aprobarea documentaţiei faza DALI, descrierea investiției  și a  indicatorilor tehnico-economici ai proiectului pentru obiectivul Modernizare iluminat public Calea Aradului, Calea Torontalului, Calea Sever Bocu

	Având în vedere Referatul de aprobare nr. SC2020-21641/17.09.2020 al Primarului Municipiului Timișoara și Proiectul de Hotărîre privind aprobarea  documentaţiei DALI  pentru obiectivul de Modernizare iluminat public Calea Aradului, Calea Torontalului, Calea Sever Bocu
  Facem următoarele precizări: 
	Obiectivul menţionat cuprinde înlocuirea aparatelor de iluminat public de pe străzile  Calea Aradului, Calea Torontalului, Calea Sever Bocu prin montarea a 531 aparate de iluminat cu tehnologie LED și implementarea unui sistem inteligent de telegestiune.  
       Principalul  obiectiv este obținerea unui sistem inteligent, nou, modern, unitar, economic și ecologic, care va aduce reducerea semnificativă a cheltuielilor cu energia electrică și reducerea la o parte din costurile întreținerii.
	Prin modernizarea sistemului de iluminat public (DALI) pe Calea Aradului, Calea Torontalului, Calea Sever Bocu se urmărește creșterea gradului de securitate individuală și colectivă, creșterea gradului de siguranță a circulației rutiere și pietonale, ridicarea gradului de civilizație, a confortului și calității vieții.
	Documentaţia DALI aferent obiectivului de investiții, Modernizare iluminat public Calea Aradului, Calea Torontalului, Calea Sever Bocu  , a fost întocmita de către STPT SA și pusă la dispoziția Municipiului Timișoara cu titlu gratuit.
Valoarea totală a investiţiei Modernizare iluminat public Calea Aradului, Calea Torontalului, Calea Sever Bocu este estimată, conform devizului general al investiţiei, la 2.008.128,45 lei (inclusiv TVA), respectiv C+M – 1.882.104,00 lei (inclusiv TVA).
Durata pentru execuţia lucrărilor proiectate este estimată la 12 luni.
Sursa de finanţare: Bugetul local 70.02.06, fonduri guvernamentale, alte fonduri.

	Ținând cont de prevederile:
Avînd în vedere prevederile Ordinului 1162/2020 pentru aprobarea Ghidului de finanţare a Programului privind sprijinirea eficienţei energetice şi a gestionării inteligente a energiei în infrastructura de iluminat public;
Legea 230/2006 a serviciului de iluminat public; Ordinul A.N.R.S.C. 77/2007 privind aprobarea Normelor metodologice de stabilire, ajustare sau modificare a valorii activităţilor serviciului de iluminat public; Ordinul A.N.R.S.C. 86/2007 pentru aprobarea Regulamentului-cadru al serviciului de iluminat public; Ordinul A.N.R.S.C. 87/2007 pentru aprobarea Caietului de sarcini-cadru al serviciului de iluminat public; Ordinul A.N.R.E./A.N.R.S.C. 5/93/2007 pentru aprobarea contractului-cadru privind folosirea infrastructurii de distribuţie a energiei electrice pentru realizarea serviciului de iluminat public; SR-EN 13201-1, SR-EN 13201-2, SR-EN 13201-3, SR-EN 13201-4 pentru iluminat public CE 115/95 (standard RO: SR 13433/1999), alte reglementări, standarde, norme, normative şi prescripţii naţionale şi europene, specifice domeniului.
Modernizarea, este activitatea care, conform art. 4, lit. „k” din norma metodologică de stabilire, ajustare sau modificare a valorii activităţilor serviciului de iluminat public, aprobată prin Ordinul A.N.R.S.C. nr. 77 / 2007, se defineşte ca fiind ansamblul activităţilor de pregătire, finanţare şi realizare a investiţiilor în sistemul de iluminat public, în vederea adaptării la cerinţele şi exigenţele stabilite de normele legale în vigoare utilizate în programele de dezvoltare.

Având în vedere cele expuse în prezentul raport propunem aprobarea participării Municipiului Timisoara la „Programul privind sprijinirea eficienței energetice și a gestionării inteligente a energiei în infrastructura de iluminat public”, aprobarea  participarii Municipiului Timisoara  la "Programul privind sprijinirea eficienței energetice și a gestionării inteligente a energiei în infrastructura de iluminat public", aprobarea contractarii finantarii, aprobarea intocmirii documentatiei de achizitie publica pentru procedura de  achiziţie publică Proiect tehnic + Execuție şi realizarea lucrărilor, aprobarea documentaţiei faza DALI  și a  indicatorilor tehnico-economici ai proiectului pentru obiectivul  Modernizare iluminat public Calea Aradului, Calea Torontalului, Calea Sever Bocu.

